CELEX: 62020TN0370
Language: da
Date: 2020-06-11 00:00:00
Title: Sag T-370/20: Sag anlagt den 11. juni 2020 — KL mod EIB

3.8.2020   
            
            
               DA
            
            
               Den Europæiske Unions Tidende
            
            
               C 255/33
            
         
      Sag anlagt den 11. juni 2020 — KL mod EIB
      (Sag T-370/20)
      (2020/C 255/44)
      Processprog: fransk
      
         Parter
      
      
         Sagsøger: KL (ved advokaterne L. Levi og A. Champetier)
      
         Sagsøgt: Den Europæiske Investeringsbank (EIB)
      
         Sagsøgerens påstande
      
      Sagsøgeren har nedlagt følgende påstande:
      
                  —
               
               
                  Sagen fremmes til realitetsbehandling og sagsøgeren gives medhold.
               
            Følgelig:
      
                  —
               
               
                  Annullation af EIB’s afgørelser af 8. februar 2019 og af 8. marts 2019, hvori det bestemmes, at sagsøgeren er arbejdsegnet og har været uretmæssigt fraværende fra den 18. februar 2019.
               
            
                  —
               
               
                  Om fornødent annullation af afgørelsen truffet af EIB’s formand den 16. marts 2020 om stadfæstelse af konklusionerne fra forligsudvalget og følgelig af afgørelserne af 8. februar 2019 og af 8. marts 2019.
               
            Følgelig:
      
                  —
               
               
                  Sagsøgte tilpligtes med tilbagevirkende kraft at betale invalidepension, principielt fra den 1. februar 2019.
               
            
                  —
               
               
                  Sagsøgte tilpligtes at betale morarenter af den invalidepension, der skyldes fra den 1. februar 2019 og dette indtil fuld betaling sker, idet morarenterne fastsættes til Den Europæiske Centralbanks rentesats, med tillæg af to procentpoint.
               
            
                  —
               
               
                  EIB tilpligtes at betale erstatning for det af sagsøgeren lidte ikke-økonomiske tab.
               
            
                  —
               
               
                  EIB tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende om tilsidesættelse af artikel 46-1 og af artikel 48-1 i regulativet om pensionsordningen og af artikel 11, stk. 1 og 3, i de administrative bestemmelser og om anlæggelse af et åbenbart urigtigt skøn.
               
            
                  2.
               
               
                  Andet anbringende om tilsidesættelse af omsorgspligten.